Det hvite hus’ situasjonsrom

Det hvite hus’ situasjonsrom er et møterom med tilliggende tekniske rom i Det hvite hus, ialt på 513 m², som fasiliterer kriseledelse og -informasjon for USAs president og sentrale medarbeidere ved presidentkontoret.

USAs nasjonale sikkerhetsråd står for driften av situasjonsrommet. Det ble bygget i 1961 på ordre av president John F. Kennedy etter at manglende sanntidsinformasjon ble pekt på som en av årsakene til at invasjonen av Grisebukta mislyktes. Rommet har innebyggede sikre kommunikasjonssystemer og veggene er dekket av paneler som skjuler avanserte lyd- og bildesystemer.

Referanser

Kategori:Det hvite hus
Kategori:Krisehåndtering